Държавен вестник, бр. 102, 2003 г., стр. 93

Б Р О Й  102
Д Ъ Р Ж А В Е Н   В Е С Т Н И К
С Т Р .  93
а) базови семена от свободно опрашващи се
сортове;
б) базови семена от самоопрашени линии;
в) базови семена от прости хибриди.
(2) Базовите семена са предназначени за
производството на категориите:
1. сертифицирани семена, сертифицирани
първо размножение и сертифицирани второ
размножение на културите по ал. 1, т. 1 и хиб-
риди на културите по ал. 1, т. 2;
2. сертифицирани семена—хибриди на царе-
вица и видовете сорго по ал. 1, т. 3.
Чл. 5. (1) Сертифицирани семена се произ-
веждат от:
1. канарско просо и просо—при сортове;
2. ръж хибриди; сорго, суданска трева и ца-
ревица—при сортове или хибриди;
3. овес, ечемик, ориз, пшеница обикновена,
твърда пшеница, лимец, спелта—при хибриди.
(2) Сертифицираните семена не са предназ-
начени за производството на семена.
Чл. 6. (1) Сертифицирани семена първо раз-
множение се произвеждат от овес, ечемик, ориз,
тритикале, пшеница обикновена, пшеница твър-
да, лимец, спелта, ръж, нахут и фасул полски—
при сортове.
(2) Сертифицираните семена първо размно-
жение са предназначени за производството на
семена от категорията сертифицирани семена
второ размножение или за цели, различни от
семепроизводство.
Чл. 7. (1) Сертифицирани семена второ
размножение се произвеждат от семената по
чл. 6, ал. 1.
(2) Сертифицираните семена второ размо-
жение не са предназначени за производството
на семена.
Г л а в а  т р е т а
СЕРТИФИКАЦИЯ НА СЕМЕНАТА
Раздел I
Условия и ред за сертификация на семена
Чл. 8. Изпълнителната агенция по сортоиз-
питване, апробация и семеконтрол сертифицира
семената по чл. 2, които отговарят на изискванията
на приложения № 2, 3, 4 и 5 и методите за полска
инспекция и лабораторни анализи за посевни
качества и здравно състояние на семената, утвър-
дени от министъра на земеделието и горите.
Чл. 9. (1) Сертификацията на семената се
извършва въз основа на заявление по образец,
утвърден от изпълнителния директор на ИАСАС.
(2) Към заявлението се прилагат:
1. скица на посева, заверена от областната
дирекция “Земеделие и гори”;
2. документи за изходния материал;
3. писмена декларация на лицето по чл. 26
ЗППМ, че извършва методично ръководство на
производството на базови и предбазови семена.
(3) Заявлението за сертификация се подава
от лицата, получили разрешение по чл. 28
ЗППМ, в териториалното звено (ТЗ) на ИАСАС,
в чийто район се намират площите за производ-
ство на сертифицирани семена.
(4) Заявлението за сертификация се подава
30 дни след извършване на сеитбата и се регист-
рира в ТЗ в деня на получаването му.
(5) Инспекторите в ТЗ съставят досие на
заявените за сертификация семена.
Раздел II
Полска инспекция
Чл. 10. Полска инспекция се извършва за
установяване съответствието на посева с изиск-
ванията съгласно приложение № 2 и методите
за полска инспекция, утвърдени от министъра
на земеделието и горите.
Чл. 11. (1) Полската инспекция се извършва
от инспектори от ИАСАС и от инспектори по
чл. 6 ЗППМ.
(2) Kогато полската инспекция ще се извърш-
ва от инспектор по чл. 6 ЗППМ, към заявлени-
ето за сертификация се прилага договор, склю-
чен между инспектора и заявителя.
Чл. 12. (1) Инспекторите на ИАСАС могат
да извършват полска инспекция на всички ка-
тегории семена.
(2) Полски инспектори по чл. 6 ЗППМ мо-
гат да извършват полска инспекция на катего-
риите: сертифицирани семена, сертифицирани
първо размножение, сертифицирани второ раз-
множение.
(3) При необходимост здравното състояние
на посева може да се установи от представител
на Националната служба за растителна защи-
та (НСРЗ).
Чл. 13. Изпълнителната агенция по сорто-
изпитване, апробация и семеконтрол контро-
лира извършването на полска инспекция от
инспекторите, получили разрешение по чл. 6
ЗППМ.
Чл. 14. (1) Полската инспекция се извършва,
когато посевът има добре развити сортови приз-
наци, които позволяват да се установи съответ-
ствието му с изискванията по чл. 10.
(2) Полската инспекция се извършва чрез
прегледи на посевите.
(3) Заявителят е длъжен да уведоми ТЗ на
ИАСАС, в което е подал заявлението за серти-
фикация, 7 дни преди настъпване на съответна-
та фаза на развитие на културата за извършва-
не на преглед.
Чл. 15. (1) Резултатите от полската инспек-
ция се отразяват в акт за полска инспекция по
образец, утвърден от изпълнителния директор
на ИАСАС.
(2) Актът се издава от инспектора, извър-
шил полската инспекция, в тридневен срок от
последния преглед на полето.
(3) Актът за полска инспекция се съставя в
три екземпляра, като първият екземпляр се
предоставя на заявителя, вторият се прилага
към досието по чл. 9, ал. 5, а третият екземпляр
се съхранява от полския инспектор.